CELEX: 32010L0005
Language: sl
Date: 2010-02-08 00:00:00
Title: Direktiva Komisije 2010/5/EU z dne 8. februarja 2010 o spremembi Direktive 98/8/ES Evropskega parlamenta in Sveta za vključitev akroleina kot aktivne snovi v Prilogo I k Direktivi (Besedilo velja za EGP)

9.2.2010   
            
            
               SL
            
            
               Uradni list Evropske unije
            
            
               L 36/24
            
         DIREKTIVA KOMISIJE 2010/5/EU
   z dne 8. februarja 2010
   o spremembi Direktive 98/8/ES Evropskega parlamenta in Sveta za vključitev akroleina kot aktivne snovi v Prilogo I k Direktivi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti člena 11(4) Direktive,
   ob upoštevanju naslednjega:
   
               (1)
            
            
               Združeno kraljestvo je 18. avgusta 2006 od Baker Petrolite v skladu s členom 11(1) Direktive 98/8/ES prejelo zahtevek za vključitev aktivne snovi akrolein v Prilogo I glede uporabe v 12. vrsti izdelkov, slimicidih, opredeljenih v Prilogi V k Direktivi 98/8/ES. Akrolein pred datumom iz člena 34(1) Direktive 98/8/ES še ni bil v prometu kot aktivna snov biocidnega pripravka.
            
         
               (2)
            
            
               Po opravljeni presoji je Združeno kraljestvo 16. marca 2009 Komisiji poslalo poročilo skupaj s priporočilom.
            
         
               (3)
            
            
               Poročilo so 17. septembra 2009 pregledale države članice in Komisija v Stalnem odboru za biocidne pripravke, ugotovitve pregleda pa so bile vključene v poročilo o oceni.
            
         
               (4)
            
            
               Preiskave so pokazale, da je za biocidne pripravke, ki se uporabljajo kot pripravki za slimicide in vsebujejo akrolein, mogoče pričakovati, da izpolnjujejo zahteve iz člena 5 Direktive 98/8/ES. Zato je primerno vključiti akrolein v Prilogo I.
            
         
               (5)
            
            
               Na ravni Unije ni bila opravljena presoja vseh možnosti uporabe. Zato je primerno, da države članice ocenijo uporabo ali scenarije izpostavljenosti ter tveganja za ekosisteme in prebivalce, ki niso bili reprezentativno obravnavani v oceni tveganja na ravni Unije, ter da pri izdaji dovoljenj za pripravke zagotovijo, da se sprejmejo ustrezni ukrepi ali naložijo posebni pogoji za zmanjšanje ugotovljenih tveganj na sprejemljivo raven.
            
         
               (6)
            
            
               Glede na ugotovitve poročila o oceni je primerno zahtevati, da se pri izdaji dovoljenja za pripravek, ki vsebuje akrolein in se uporablja kot slimicid, uporabijo ukrepi za zmanjšanje tveganja.
            
         
               (7)
            
            
               Zlasti je primerno zahtevati, da se pripravki, namenjeni industrijski ali poklicni uporabi, uporabljajo z ustrezno osebno zaščitno opremo in da se izvajajo varnostni postopki, kot so spremljanje zraka in območje izključitve, razen če se lahko dokaže, da je tveganje za industrijske in poklicne uporabnike mogoče zmanjšati z drugimi sredstvi.
            
         
               (8)
            
            
               Sprejeti je treba ustrezne ukrepe za omejitev tveganj za morsko okolje, saj je bilo med presojo ugotovljeno nesprejemljivo tveganje za ta ekosistem. V ta namen morajo pristojni organi pri izdaji dovoljenj za biocidne pripravke uvesti določene pogoje, kot na primer zagotavljanje spremljanja odpadnih voda, in če je potrebno, čiščenje pred izpustom, razen če se lahko dokaže, da je tveganje za okolje mogoče zmanjšati z drugimi sredstvi.
            
         
               (9)
            
            
               Pred vključitvijo aktivne snovi v Prilogo I je treba zagotoviti ustrezno obdobje, ki bo omogočilo državam članicam, da sprejmejo zakone in druge predpise, potrebne za uskladitev s to direktivo.
            
         
               (10)
            
            
               Direktivo 98/8/ES je zato treba ustrezno spremeniti.
            
         
               (11)
            
            
               Ukrepi, predvideni s to direktivo, so v skladu z mnenjem Stalnega odbora za biocidne pripravke –
            
         SPREJELA NASLEDNJO DIREKTIVO:
   Člen 1
   Priloga I k Direktivi 98/8/ES se spremeni v skladu s Prilogo k tej direktivi.
   Člen 2
   1.   Države članice najpozneje do 31. avgusta 2010 sprejmejo in objavijo zakone in druge predpise, potrebne za uskladitev s to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice posredujejo Komisiji besedila temeljnih predpisov nacionalne zakonodaje, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 8. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 123, 24.4.1998, str. 1.
   
      PRILOGA
      Prilogi I k Direktivi 98/8/ES se doda snov akrolein:
      
         
                     Št.
                  
                  
                     Splošno ime
                  
                  
                     Ime IUPAC
                     Identifikacijska številka
                  
                  
                     Minimalna čistost aktivne snovi v biocidnem pripravku, kakor se daje v promet
                  
                  
                     Datum vključitve
                  
                  
                     Rok za uskladitev s členom 16(3)
                     (razen za pripravke, ki vsebujejo več kot eno aktivno snov, za katere je rok za uskladitev s členom 16(3) enak roku, določenemu v zadnji odločbi o vključitvi njegove aktivne snovi)
                  
                  
                     Datum izteka veljavnosti vključitve
                  
                  
                     Tip proizvoda
                  
                  
                     Posebne določbe (1)
                     
                  
               
                     „30
                  
                  
                     Akrolein
                  
                  
                     Akrilaldehid
                     ES št.: 203-453-4
                     Št. CAS: 107-02-8
                  
                  
                     913 g/kg
                  
                  
                     1. september 2010
                  
                  
                     Se ne uporablja
                  
                  
                     31. avgust 2020
                  
                  
                     12
                  
                  
                     Kadar je za določen pripravek to potrebno, države članice pri ocenjevanju vlog za izdajo dovoljenja za pripravek v skladu s členom 5 in Prilogo VI ocenijo tiste populacije, ki bi lahko bile izpostavljene pripravku, ter tiste scenarije uporabe in izpostavljenosti, ki niso bili reprezentativno obravnavani v oceni tveganja na ravni Unije.
                     Države članice zagotovijo, da so za izdajo dovoljenj izpolnjeni naslednji pogoji:
                     
                                 1.
                              
                              
                                 Odpadne vode, ki vsebujejo akrolein, se spremlja pred izpustom, razen če se lahko dokaže, da je tveganje za okolje mogoče zmanjšati z drugimi sredstvi. Če je potrebno, se zaradi tveganja za morsko okolje odpadne vode hrani v ustreznih cisternah ali rezervoarjih ali ustrezno predela pred izpustom.
                              
                           
                                 2.
                              
                              
                                 Pripravke z dovoljenjem za industrijsko in/ali poklicno uporabo se uporablja z ustrezno osebno zaščitno opremo in z izvajanjem varnostnih postopkov, razen če ni v vlogi za izdajo dovoljenja dokazano, da se tveganja za industrijske in/ali poklicne uporabnike lahko zmanjšajo na sprejemljivo raven z drugimi sredstvi.“
                              
                           
               
      
         (1)  Za izvajanje splošnih načel Priloge VI so vsebina in sklepne ugotovitve poročil o oceni na voljo na naslednji spletni strani Komisije: http://ec.europa.eu/comm/environment/biocides/index.htm